NACRT

Na temelju članka 7. stavka 4. i članka 8. stavka 3. Zakona o političkim strankama („Narodne novine“, broj 76/93, 111/96, 164/98 i 36/01), ministar uprave donosi

**PRAVILNIK**

**O IZMJENAMA I DOPUNI PRAVILNIKA O OBRASCIMA I NAČINU VOĐENJA REGISTRA POLITIČKIH STRANAKA TE OBRASCIMA I POSTUPKU PRIJAVE OSNIVANJA I DJELOVANJA USTROJSTVENIH OBLIKA POLITIČKIH STRANAKA**

Članak 1.

U Pravilniku o obrascima i načinu vođenja Registra političkih stranaka te obrascima i postupku prijave osnivanja i djelovanja ustrojstvenih oblika političkih stranaka („Narodne novine“, broj 79/94 i 144/10), u članku 2. stavak 2. mijenja se i glasi:

„(2) Ministarstvo uprave izdaje izvadak iz registra na zahtjev svake zainteresirane osobe.“

Iza stavka 2. dodaje se novi stavak 3. koji glasi:

„(3) Izvadak iz registra izdaje se u obliku računalnog ispisa ili elektroničkog zapisa, a sadrži sljedeće podatke:

1. naziv političke stranke

2. skraćeni naziv

3. broj Knjige i registarski broj pod kojim je politička stranka upisana u Registar političkih stranaka Republike Hrvatske

4. broj i datum rješenja o upisu

5. datum upisa

6. sjedište (mjesto, ulica i broj)

7. osobe ovlaštene za predstavljanje i zastupanje (ime, prezime, OIB i svojstvo)

8. OIB političke stranke.“.

Dosadašnji stavak 3. postaje stavak 4.

Članak 2.

U članku 6.a iza riječi: „stranku“ dodaju se riječi: „i podatak o osobnom identifikacijskom broju osoba ovlaštenih za predstavljanje i zastupanje političke stranke“.

Članak 3.

U članku 17. broj:“ 2“ i zarez iza tog broja brišu se.

Članak 4.

Obrasci broj 3 i 4 u izmijenjenom sadržaju, tiskani su uz ovaj Pravilnik i čine sastavni dio Pravilnika o obrascima i načinu vođenja Registra političkih stranaka te obrascima i postupku prijave osnivanja i djelovanja ustrojstvenih oblika političkih stranaka.

Članak 5.

Ovaj Pravilnik stupa na snagu osmoga dana od dana objave u „Narodnim novinama“.

M I N I S T A R

Ivan Malenica, mag. iur.

Klasa:

Urbroj:

Zagreb,